《再寄曹明甫》
宋代·李正民

忆昔陵阳寓学时，登山临水共追随。并游志气青云近，投老光追白发垂。

顾我家无阿堵物，喜君门有宁馨儿。仍闻岁晚聊栖棘，愿访茅斋杜拾遗。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。